Τα κεφτεδάκια της μπακαλοταβέρνας του Σκυλοδήμου
Σίγουρα στα top 3 κεφτεδάκια που σερβίρονται στην Αθήνα, τα κεφτεδάκια του «Σκυλοδήμου» είναι μεζές νοσταλγικός και μερακλίδικος.
1,5 κιλό μοσχαρίσιος κιμάς από ελιά (περασμένος δύο φορές από τη μηχανή) , 1 κουτ. σούπας ξίδι , 200 γρ. ελαιόλαδο , αλάτι, πιπέρι , 1 κουτ. σούπας θυμάρι ξερό, τριμμένο , 1 κουτ. γλυκού ρίγανη ξερή, τριμμένη , 2 αυγά , 250 γρ. φρυγανιά, τριμμένη , 2 μεγάλα ξερά κρεμμύδια , 2 σκελίδες σκόρδο , 1 μικρή, ώριμη ντομάτα , 1 ματσάκι φρέσκος δυόσμος, (μόνο τα φύλλα), ψιλοκομμένος , λίγο αλεύρι για πανάρισμα , μπόλικο ελαιόλαδο για το τηγάνισμα , λεμόνι για το σερβίρισμα
Για να φτιάξουμε τα κεφτεδάκια του «Σκυλοδήμου», σε ένα μεγάλο μπολ κομματιάζουμε τον κιμά με τα χέρια και προσθέτουμε το ξίδι.Πολτοποιούμε στον πολυκόφτη το ξερό κρεμμύδι μαζί με το σκόρδο και την ντομάτα και τα αδειάζουμε στον κιμά μαζί με όλα τα υπόλοιπα υλικά.Ζυμώνουμε πολύ καλά μέχρι να ενωθούν τα υλικά και πλάθουμε κεφτέδες, κατά προτίμηση πλακουτσωτούς.Σε ένα βαθύ τηγάνι βάζουμε μπόλικο ελαιόλαδο και τοποθετούμε σε δυνατή φωτιά. Αφήνουμε να κάψει και παράλληλα βάζουμε αλεύρι σε ένα βαθύ πιάτο και αλευρώνουμε ελαφρώς τους κεφτέδες.Τους τινάζουμε να φύγει η περίσσεια αλευριού και φροντίζουμε να κάνουμε  μερικές δαχτυλιές στην επιφάνειά τους ώστε να βγαίνει το λίπος στις πτυχώσεις.Τους βάζουμε στο τηγάνι λίγους λίγους και τους τηγανίζουμε μέχρι να ροδίσουν καλά από όλες τις μεριές.Σερβίρουμε τα κεφτεδάκια του «Σκυλοδήμου» με λεμόνι.
Μοσχαρίσιος κιμάς